Predkladacia správa

Vláda SR na svojom zasadaní dňa 24.októbra 2001 Uznesením č. 1003 schválila zameranie kontroly efektívnosti Úradom vlády SR na obdobie od 1. 11. 2001 do 31. 12. 2001.

Jednou z konkrétnych úloh bolo zhodnotiť kontrolu efektívnosti existujúcich systémov a spôsobov zabezpečenia osobnej dopravy v rámci ministerstiev a ostatných ústredných orgánov štátnej správy.

Materiál obsahuje prístup k riešeniu, špecifikáciu údajovej základne, identifikáciu a kvantifikáciu jednotlivých nákladových položiek pri použití rôznych spôsobov osobnej dopravy, ich vzájomné porovnanie a vyhodnocovanie z hľadiska efektívnosti, detailnejšie vyčíslenie   nákladov pri použití služobného vozidla a ich vyhodnotenie a v závere materiálu návrhy na systémové a operatívne kroky, smerujúce k zvyšovaniu efektívnosti zabezpečovania autodopravy.

Očakávaný dopad sa prejaví v podobe zvýšenia efektívnosti spôsobov zabezpečenia osobnej dopravy na ÚOŠS. Negatívne dopady na zamestnanosť, životné prostredie, verejné financie a iné negatívne  dopady sa neočakávajú. 

Jednotka kontroly efektívnosti v II.polroku 2002 vypracuje nové úspornejšie cenové limity nákupu osobných motorových vozidiel.